Diari Oficial de la Generalitat Valenciana


Sumari del DOGV 6557, del 04-07-2011 (2011/7538)

Notificació de la resolució per la qual es procedix a la cancel·lació de la inscripció i baixa de l'establiment número CV-m1172-A en el Registre General d'Empreses, Establiments i Professions Turístiques de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7538


Organisme emissor
:   Conselleria de Turisme, Cultura i Esport

Tipus de document
:   Anunci

Notificació de la resolució per la qual es procedix a la cancel·lació de la inscripció i baixa de l'establiment número CV-m1172-A en el Registre General d'Empreses, Establiments i Professions Turístiques de la Comunitat Valenciana. [2011/7538]  
Per no haver sigut possible notificar, de forma personal i directa a la interessada, l'escrit sobre la revocació del títol-llicència d'agència de viatges a l'entitat Viatges Melissa Diaz, SL, com a titular de l'agència de viatges Viatges Melissa Diaz, és procedent la seua exposició en el Tauler d'Edictes d'eixa corporació, als efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
  
  
València, 22 de juny de 2011.- La cap de l'Àrea de Producte: Isabel Palafox Gámir.   
  
  
«Vist l'expedient tramitat sobre cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Viajes Melissa Diaz, la titular de la qual és l'entitat Viatges Melissa Diaz, SL.  
Atés que  
1. Mitjançant una resolució de data 8 de setembre de 2008, es va concedir el títol-llicència d'agència de viatges a l'entitat Viajes Melissa Diaz, SL, CIF E27928564, amb nom comercial Viajes Melissa Diaz, amb casa central a Torrevieja (Alacant), carrer Toboso, número 34, urbanització Aguas Nuevas, i amb número de codi d'identificació CV-m1172-A.  
2. S'ha constatat, per mitjà del corresponent informe d'inspecció, el cessament d'activitat en el dit local com a casa central d'agència de viatges de l'esmentada entitat.  
3. Per mitjà d'un escrit de data 21 de juliol de 2010, se li va notificar audiència prèvia de revocació d'autorització d'agència de viatges per no disponibilitat de local, i de concessió d'un termini de 10 dies a fi que al·legara i manifestara el que considerara procedent en defensa dels seus interessos, i es va procedir a la seua publicació en data 8 d'octubre de 2010 en el Diari Oficial de la Comunitat Valenciana, per haver sigut tornat pel Servici de Correus.  
4. Transcorregut el termini assenyalat per a audiència en l'expedient instruït, amb caràcter previ a la resolució de cancel·lació de la inscripció en el Registre, no han sigut presentades al·legacions respecte d'això.  
  
Als anteriors fets li són d'aplicació els següents  
  
Fonaments de dret  
1. L'article 10.1 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, modificat pel Decret 63/2010, de 16 d'abril, assenyala que "la cancel·lació de la inscripció en el Registre d'una agència de viatges implicarà el cessament de la seua activitat i el dels seus establiments i es realitzarà mitjançant una resolució motivada de la conselleria que tinga les competències en matèria de Turisme, prèvia tramitació del corresponent expedient".  
2. L'article 65 de la Llei 3/1998, de 21 de maig, de la Generalitat, de Turisme de la Comunitat Valenciana que establix que "els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat".  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.i del Decret 209/2004, de 8 d'octubre, del Consell (DOCV de 13 d'octubre de 2004), resolc:  
La cancel·lació de la inscripció i baixa en el Registre General d'Empreses, Establiments i Professions Turístiques de la Comunitat Valenciana de l'agència de viatges Viajes Melissa Diaz, la titular de la qual és Viajes Melissa Diaz, SL, CIF Z91637231, amb casa central a Torrevieja (Alacant), carrer Toboso, número 34, urbanització Aguas Nuevas, i codi d'identificació CV-m1172-A. Així mateix es comunica que la fiança depositada en el seu moment serà cancel·lada transcorregut un any des de la fermesa de la present resolució.  
Esta cancel·lació comporta la revocació del títol-llicència atorgat en el seu moment, i d'acord amb el que establix l'article 14.3 de la Llei 3/1998, de 21 de maig, de la Generalitat, de Turisme de la Comunitat Valenciana, determina la impossibilitat d'exercir l'activitat.   
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà de la recepció de la notificació de la resolució, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
  
  
València, 30 de novembre de 2010.- La secretària autonòmica de Turisme i directora de l'Agència Valenciana del Turisme: Mª Victoria Palau Tárrega».